རྒྱ་ནག་གཞུང་གིས་མཚོ་སྔོན་པོའི་མཚོ་འཁོར་ས་ཕྱོགས་གང་སར་ཡུལ་སྐོར་ཚོང་ལས་གཞི་རྒྱ་ཇེ་ཆེར་གཏོང་གི་ཡོད་པས།མཚོ་སྔོན་པོའི་མཐའ་རུ་རྩྭ་ཐང་དང་འབྲོག་ལས་ལ་བརྟེན་པའི་བོད་མིའི་འཚོ་གནས་ཀྱི་ས་ཁོངས་ཇེ་ཆུང་དུ་འགྲོ་བཞིན་ཡོད་ཅིང་།ཡང་གཞུང་འབྲེལ་དང་ཁེ་ལས་ཚོགས་པ་ཚོས་ཡུལ་སྐོར་ལྟེ་གནས་གཞི་རྒྱ་ཆེན་པོ་ག་ཚོད་བཟོས་ཀྱང་མཐར་ས་གནས་མང་ཚོགས་ལ་ཁེ་ཕན་གང་ཡང་མེད་པ་སོགས་ཀྱིས།བོད་མི་ཚོས་རང་ས་རང་ཡུལ་ནས་ཚོང་ལས་རྩག་རྩིགས་གཉེར་ཐབས་བྱེད་སྐབས་གཞུང་འབྲེལ་གྱིས་བཀག་སྡོམ་བྱེད་བཞིན་ཡོད་འདུགདེ་རིང་ས་གནས་བོད་མི་ཚོས་༼ང་ཚོ་འཚོ་དགོས།ང་ཚོས་ཟ་མ་བཟའ་དགོས།༽ཞེས་ཁྲིམས་མཐུན་ལུགས་མཐུན་གྱི་ལམ་ནས་ཞི་བའི་ངོ་རྒོལ་བྱེད་སྐབས།རྫོང་དང་ཞང་གི་མགོ་ཁྲིད་ཚོས་དམག་མི་ཁྲིད་ཡོང་ཏེ་མང་ཚོགས་ལ་བཅར་རྡུང་བྱས་ཡོད་འདུག